આયેશા મકરાણીનો ફાઈલ ફોટો

પોલીસ ફરિયાદની વિગતો મુજબ 26 ફેબ્રુઆરીએ આયેશાએ હસતાંહસતાં એક છેલ્લો વીડિયો બનાવીને સાબરમતી નદીમાં કૂદીને જીવ આપી દીધો હતો. 

આત્મહત્યા એ એક ખૂબ જ ગંભીર શારીરિક, મનોવૈજ્ઞાનિક અને સામાજિક સમસ્યા છે. જો આપ કોઈ તણાવમાંથી પસાર થઈ રહ્યા હો તો ગુજરાત સરકારની 'જિંદગી હેલ્પલાઈન 1096' પર કે ભારત સરકારની 'જીવનસાથી હેલ્પલાઇન 1800 233 3330' પર ફોન કરી શકો છો. તમારે મિત્રો-સંબંધીઓ સાથે પણ વાત કરવી જોઈએ.

આયેશા મૂળ રાજસ્થાનનાં હતાં અને અમદાવાદના વટવામાં રહેતાં હતાં. આયેશાએ નદીમાં ઝંપલાવતા અગાઉ છેલ્લે નદીને પ્રાર્થના કરતાં કહ્યું કે "યે પ્યારી સી નદી કો પ્રે કરતે હૈ કિ વો મુજે અપને મેં સમા લેં."

સમગ્ર ઘટનાની તપાસ કરી રહેલા સાબરમતી રિવરફ્રન્ટ પશ્ચિમના પોલીસ ઇન્સ્પેક્ટર વી. એમ. દેસાઈએ કહ્યું કે વટવામાં રહેતાં આયેશાએ રિવરફ્રન્ટમાં ડૂબીને આપઘાત કર્યો છે.

આ કેસમાં આરોપી તરીકે પોલીસે આયેશાના પતિ આરિફ ખાનની રાજસ્થાનના પાલીથી ધરપકડ કરી છે અને તેમને ગુજરાત લાવવામાં આવ્યા છે. 

આયેશાની આત્મહત્યાના કેસમાં પોલીસને ઝાલોરથી આરિફ ન મળી આવતા તેમણે  આરિફનો ફોન નંબર સર્વેલન્સમાં મૂક્યો હતો અને આરિફની કાર આરજે 16 CA 5713ની મૂવમેન્ટ પર નજર રાખવા માટે તમામ ટોલનાકાઓ પર સૂચના આપી હતી. 

સાબરમતી રિવરફ્રન્ટ પશ્ચિમના પીઆઈ વી.એમ. દેસાઈએ બીબીસી ગુજરાતીને જણાવ્યું કે, "અમે આરિફના મોબાઇલ લોકેશનને ટ્રેસ કરી રહ્યા હતા. સાથે હ્યુમન ઇન્ટેલિજન્સનો ઉપયોગ કરીને તેની રાજસ્થાનના પાલીથી સોમવારે રાત્રે ધરપકડ કરવામાં આવી હતી. હવે તેને કોર્ટમાં રજૂ કરી રિમાન્ડ માગવામાં આવશે."

એમણે કહ્યું કે, "આયેશા અને આરિફ વચ્ચે આપઘાતની ઘટના પહેલાં 70 મિનિટ થયેલી વાતચીત અને અન્ય કોલ ડિટેલ્સ રેકોર્ડની તપાસ ચાલુ છે. હાલ ફરિયાદ આરિફ સામે છે તપાસ બાદ વધારે લોકોની સંડોવણી જણાશે તો તેમની પણ ધરપકડ કરવામાં આવશે. આરિફ ખાન સામે આઈપીસી 306, અને સીઆરપીસી 154 કલમ હેઠળ ગુનો નોંધવામાં આવ્યો છે."

વી. એમ. દેસાઈ કહે છે કે, "અમને આયેશાનો ફોન મળ્યો છે. ફોનમાં એમણે પતિ સાથે 25મી ફેબ્રુઆરીએ 70 મિનિટ વાત કરી હતી એનું રૅકૉર્ડિંગ છે. જેમાં એમના પતિ એમને એમ કહે છે કે, હું તને લેવા નહીં આવું. તું મરી જા અને મરતી વખતે તારો વીડિયો બનાવીને મોકલજે તો જ હું સાચું માનીશ. લાંબા વખતથી ચાલતા આ કંકાસના કારણે આ છોકરીએ આપઘાત કર્યો છે." 

જોકે, પોતાની આત્મહત્યાનો અંતિમ વીડિયો બનાવતાં એમણે... \n\nમને ઉપરના લેખ માટે સારું શીર્ષક આપો.
આયેશા આપઘાત કેસ : આરિફ ખાનની ધરપકડ, અંતિમ વીડિયો પાછળની હકીકત શું છે?